Batungkau baasal matan ngaran tungkau nang artinya tinggi. Jadi batungkau atawa bamain tungkau, adalah pamainan lawan cara bajalan maninggiakan awak mamakai alat, wan alat ngitu saurang kawa disambat ngarannya tungkau. Pamainan ngini kawa jua disambat babatisan, marga alat nang dipakai gasan maninggiakan awak nang kaya pangganti batis. Alat pamainan nang dingarani tungkau diulah urang matan batang paring nang badiamitir kikira 5 sintimitir wan panjang kikira 2 mitir.